# 

**MINISTERUL FINANŢELOR**

Direcţia generală managementul resurselor umane

**Nr. 392.700 /22.08.2024**

# 

**ANUNȚ**

***Ministerul Finanțelor cu sediul în Bd. Libertății nr.16, sector 5, organizează concurs de promovare în vederea ocupării funcţiei publice de conducere vacante de șef serviciu (1 post) din cadrul Direcției generale de management al datoriei publice și fluxurilor de trezorerie, Serviciul contractare***

**Tip concurs:**

Promovare funcții publice de conducere vacante perioadă nedeterminată, normă întreagă, durata normală a timpului de muncă de 8 ore/zi, 40 ore/săptămână.

**Date desfășurare concurs:**

Dosarele de înscriere la concurs se depun la sediul Ministerului Finanțelor în perioada **22.08.-10.09.2024, inclusiv.**

**Data și ora desfășurării probei scrise a concursului**: **23.09.2024, ora.12:00 la sediul Ministerului Finanțelor din strada Apolodor nr.17, sector 5, București;**

**Data și ora desfășurării interviului** vor fi afișate odată cu rezultatele la proba scrisă.

***Condiţiile de participare la concurs pentru ocuparea funcţiei publice de conducere vacante de șef serviciu (1 post ID 324375) din cadrul Direcției generale de management al datoriei publice și fluxurilor de trezorerie :***

- sa fie numiți într-o funcție publică de clasa I;

- să nu aibă o sancțiune disciplinară neradiată în condițiile legii;

- studii universitare de licență absolvite cu diplomă de licență sau echivalentă, în domeniul științelor economice,

- studii universitare de master absolvite cu diplomă în domeniul administraţiei publice, management sau în specialitatea studiilor necesare ocupării funcţiei publice sau cu diplomă echivalentă conform prevederilor art.57 alin. (2) din Legea învățământului superior nr. 199/2023;

- vechime minimă de 5 ani în specialitatea studiilor necesare exercitării funcției publice

- cunoștințe operare MS Office – nivel de bază, se dovedește prin documente specifice;

- limba engleză – nivel mediu, se dovedește prin documente specifice;

**Atribuțiile postului**

1. Participă la organizarea şi coordonarea activității de contractare de datorie publică prin emisiuni de titluri de stat pe piața internă (prin sistemul interbancar și prin programele de titluri de stat destinate populației) și externă în vederea implementării planului de finanțare, inclusiv prin realizarea de plasamente private atât pe piața internă și externă,

2. Participă la organizarea şi coordonarea activității de contractare de datorie publică prin operațiuni de management a datoriei publice (operațiuni de răscumpărare anticipată sau preschimbări) atât pe piața locală cât și pe piețele internbaționale,

3. Participă la coordonarea relaţiei contractuale cu furnizorii de servicii financiare Reuters şi Bloomberg, cu agenţiile de evaluare a ratingului de ţară și cu mediul investițional (dealerii primari, investitori şi alte instituţii financiare de pe piaţa internă şi externă),

4. Asigură organizarea şi coordonarea activității Serviciului contractare cu privire la promovarea legislației ce prevede programe de garanții generale sau acordarea de garanții specifice în baza unor legi speciale,

5. Asigură participarea la reuniuni, grupuri de lucru constituite la nivelul Comisiei Europene si/sau Consiliului Uniunii Europene (de ex. Grupul de lucru privind piețele de datorie suverană, Grupul de lucru privind obligatiunile garantate cu titluri de datorie suverane, Grupul de lucru privind credite de export etc.) şi furnizează raportări periodice solicitate în cadrul acestora,

6. Elaborează, revizuieşte si avizează, după caz, cadrul legal privind contractarea de datorie publica pe baza utilizării instrumentelor prevăzute de OUG 64/2007 privind datoria publica şi care sunt gestionate în cadrul Serviciului Contractare, precum și a actelor normative cu implicații asupra contractării datoriei publice,

7. Elaborează și semnează adrese, puncte de vedere, situații, raportări de date privind datoria publică contractată.

## **Bibliografie și tematică**

|  |  |  |
| --- | --- | --- |
| BIBLIOGRAFIE | | TEMATICĂ |
| 1. | Constituția României, republicată; | Constituția României, republicată; |
| 2. | Ordonanța nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare; | Ordonanța nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare; |
| 3. | Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare; | Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare; |
| 4. | Partea I, titlul I și titlul II ale părții a II-a, titlul I al părții a IV-a, titlul I și II ale părții a VI-a din Ordonanța de urgență a Guvernului nr.57.2019, cu modificările și completările ulterioare | Partea I, titlul I și titlul II ale părții a II-a, titlul I al părții a IV-a, titlul I și II ale părții a VI-a din Ordonanța de urgență a Guvernului nr.57.2019, cu modificările și completările ulterioare |
| 5. | Hotărârea Guvernului nr. 34/2009 privind organizarea și functionarea Ministerului Finanțelor, cu modificările și completările ulterioare; | 1.Funcțiile îndeplinite de Ministerul Finanțelor;  2.Principii care stau la baza activității Ministerului Finanțelor; |
| 6. | Ordonanța de urgență a Guvernului nr.64/2007 privind datoria publică aprobată cu modificări prin Legea nr.109/2008, cu modificările şi completările ulterioare. | 1.Contractarea datoriei publice guvernamentale  2.Rambursarea datoriei publice guvernamentale  3.Tipurile de instrumente de contractare a datoriei publice |
| 7. | Hotărârea Guvernului nr.1470/2007 pentru aprobarea Normelor metodologice de aplicare a Ordonanței de urgență a Guvernului nr.64/2007 privind datoria publică, cu modificările şi completările ulterioare. | 1.Contractarea datoriei publice guvernamentale  2.Rambursarea datoriei publice guvernamentale  3.Tipurile de instrumente de contractare a datoriei publice |
| 8. | Hotărârea Guvernului nr. 83/2024 din 8 februarie 2024 privind aprobarea Cadrului referitor la finanţarea unor proiecte care sunt destinate protejării mediului înconjurător şi combaterii schimbărilor climatice | 1.Contractarea datoriei publice guvernamentale  2.Rambursarea datoriei publice guvernamentale  3.Tipurile de instrumente de contractare a datoriei publice |
| 9. | Ordinul ministrului finanțelor nr. 3139/2017 privind aprobarea emiterii titlurilor de stat destinate populaţiei, prin intermediul unităţilor operative ale Trezoreriei Statului, în cadrul Programului Tezaur cu modificările și completările ulterioare | 1.Contractarea datoriei publice guvernamentale  2.Rambursarea datoriei publice guvernamentale  3.Tipurile de instrumente de contractare a datoriei publice |
| 10. | Ordinul ministrului finanțelor nr. 2118/2020 privind aprobarea Prospectului de bază pentru Programul FIDELIS de emisiuni de titluri de stat destinate exclusiv investitorilor persoane fizice emise de Ministerul Finanţelor Publice, ce urmează a fi listate pe piaţa reglementată administrată de Bursa de Valori Bucureşti - S.A. şi supravegheată de către Autoritatea de Supraveghere Financiară cu modificările și completările ulterioare | 1.Contractarea datoriei publice guvernamentale  2.Rambursarea datoriei publice guvernamentale  3.Tipurile de instrumente de contractare a datoriei publice |
| 11. | Regulamentul BNR nr. 8/2022 privind operaţiunile de administrare a datoriei publice guvernamentale efectuate de către Ministerul Finanţelor pe piaţa titlurilor de stat administrată de Banca Naţională a României | 1. Piața titlurilor de stat  2. Reguli de acces, drepturi și obligații ale participanților la piața titlurilor de stat  3. Evaluarea activității dealerilor primari |
| 12. | Ordinul ministrului finanțelor nr. 318/2022 pentru aprobarea Regulamentului-cadru privind operaţiunile de piaţă cu titluri de stat pe piaţa internă | 1. Piața titlurilor de stat  2. Reguli de acces, drepturi și obligații ale participanților la piața titlurilor de stat  3. Evaluarea activității dealerilor primari |
| 13. | Strategia de administrare a datoriei publice guvernamentale în perioada 2023 - 2025  <https://www.mfinante.gov.ro/static/10/Mfp/buletin/executii/>  Strategiedeadministrareadatorieipubliceguvernamentale2023\_2025.pdf | 1. Principiile și obiectivele Strategiei de administrare a datoriei publie guvernamentale  2. Indicatori |
| 14. | Programul indicativ de emisiuni de titluri de stat aferent anului 2024  <https://www.mfinante.gov.ro/static/10/Mfp/emisiuni/>  Programulindicativrevizuitdeemisiunidetitluridestataferentanului2024.pdf | 1. Programul indicativ de emisiuni de titluri de stat, surse de finanțare, instrumente, piețe de emisiune |

**Actele necesare în vederea întocmirii dosarului de înscriere:**

a) formularul de înscriere prevăzut la art.137 pct. I din Anexa nr. 10 la OUG. nr.57/2019, cu modificările și completările ulterioare;

b) curriculum vitae, modelul comun european;

c) copia cărţii de identitate;

d) copii ale diplomelor de studii, certificatelor şi altor documente care atestă efectuarea unor specializări şi perfecţionări, după caz;

e) copie a diplomei de master în domeniul administraţiei publice, management ori în specialitatea studiilor necesare exercitării funcţiei publice, după caz, în situaţia în care diploma de absolvire sau de licenţă a candidatului nu este echivalentă cu diploma de studii universitare de master în specialitate, conform prevederilor art. 57 alin. (2) din Legea nr. 199/2023, cu modificările şi completările ulterioare;

f) copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcţiei sau pentru exercitarea profesiei;

g) cazierul administrativ;

Modelul orientativ al adeverinţei menţionate la alin. (1) lit. f) este prevăzut la art. 137 lit. e) din Anexa nr. 10 la OUG. nr.57/2019, cu modificările și completările ulterioare.

Adeverinţele care au un alt format decât cel prevăzut la art. 137 lit. e) trebuie să cuprindă elemente similare acestuia din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

La cererea candidatului, formulată la data înscrierii la concurs, dar nu mai târziu de data finalizării perioadei de depunere a dosarelor potrivit alin. (1), documentul prevăzut la alin. (1) lit. g) se solicită Agenţiei Naţionale a Funcţionarilor Publici de către instituţia organizatoare a concursului de promovare, potrivit prevederilor art. 496 alin. (2) şi (3) lit. c) din cod.

**Modalitatea de transmitere a dosarului**

Potrivit dispozițiilor art. VII alin. (17) din OUG nr. 121/2023, dosarul de concurs se poate depune personal de către candidat, la sediul Ministerului Finanțelor din strada Apolodor nr.17, sector 5, București - Direcția generală managementul resurselor umane – etaj 2, camera 473, se poate transmite prin intermediul unui serviciu de curierat sau se poate transmite în format electronic, la adresa de e-mail [concursuri@mfinante.gov.ro](mailto:concursuri@mfinante.gov.ro).

Dosarelor de concurs transmise de candidaţi la adresa de e-mail după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen. Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Persoana de contact pentru informații suplimentare și pentru depunerea dosarelor de concurs este domnul Roman Gheorghe - expert superior, telefon 021.226.1214, fax.021.319.96.91, e-mail: [concursuri@mfinante.gov.ro](mailto:concursuri@mfinante.gov.ro).

Programul de lucru al instituției este 8.30-17.00 (luni-joi) și 08.30-14.30 (vineri).